open-index/open-wikipedia-markdown huggingface dataset:
ออกไซด์

**ออกไซด์** หมายถึง สารประกอบ ที่เกิดจาก ธาตุออกซิเจน รวมกับธาตุอื่นๆ 

; ออกไซด์ของโลหะ 
ออกไซด์ของโลหะส่วนใหญ่เป็น สารประกอบไอออนิก และเป็นเบส เช่น แคลเซียมออกไซด์ ( CaO ) ออกไซด์ของโลหะทรานซิชั่น อาจเรียกว่า สนิม 

; ออกไซด์ของกึ่งโลหะ 
รวมถึง ออกไซด์ของโลหะบางชนิด เป็นได้ทั้งกรดและเบส เช่น อะลูมิเนียมออกไซด์ ( Al2O3 ) ฯลฯ 

; ออกไซด์ของอโลหะ 
เป็นสารประกอบโควาเลนต์ และเกือบทั้งหมดเป็นกรด เช่น คาร์บอนไดออกไซด์ ( CO2 )

## อ้างอิง
* แอนน์ ชาร์เฟิลส์ และคณะ,เขียน. สมาคมครูวิทยาศาสตร์แห่งประเทศไทย,แปล .  **พจนานุกรมวิทยาศาสตร์ ฉบับภาพประกอบ เคมี**. โปรดัคทีฟบุ๊ค, 2541 

## ดูเพิ่ม


หมวดหมู่:ไอออนลบ
วังลดาวัลย์

**วังลดาวัลย์** ตั้งอยู่ติดถนน 3 ด้าน คือ ถนนพิษณุโลก ถนนนครราชสีมา และถนนลูกหลวง ปัจจุบันเป็นที่ตั้งของสำนักงานพระคลังข้างที่  ได้รับรางวัลอาคารอนุรักษ์ดีเด่น ปี พ.ศ. 2525

## ประวัติ

thumb|250px|left|วังลดาวัลย์ในอดีต

สร้างขึ้นเมื่อ พ.ศ. 2449 ตามพระราชประสงค์ของพระบาทสมเด็จพระจุลจอมเกล้าเจ้าอยู่หัว เป็นที่ประทับของสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ (ต้นราชสกุลยุคล) เมื่อคราวใกล้จะสำเร็จการศึกษาจากมหาวิทยาลัยเคมบริดจ์ ประเทศอังกฤษ โดยพระราชทานนาม “วังลดาวัลย์” ตามพระนามเดิมของพระเจ้าบรมวงศ์เธอ กรมหมื่นภูมินทรภักดี ผู้เป็นพระอัยกาของสมเด็จพระเจ้าบรมวงศ์เธอ เจ้าฟ้ายุคลทิฆัมพรฯ โดยมีพระสถิตย์นิมานการ เจ้ากรมโยธาธิการ เป็นผู้จัดการเรื่องแปลน ซึ่งขณะนั้นกรมโยธาธิการได้จ้างช่างชาวต่างประเทศออกแบบพระที่นั่ง พระตำหนัก ตำแหน่งและอาคารต่าง ๆ ฉะนั้น ตำหนักหลังนี้คงออกแบบโดยนายช่างชาวต่างประเทศ โดยมีนายจี บรูโน เป็นผู้รับเหมาการก่อสร้าง 

สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ เจ้าของวังลดาวัลย์นั้นโปรดการดนตรี นาฏศิลป์ และศิลปะการแสดงแทบทุกแขนง ทำให้วังลดาวัลย์เปรียบเสมือนศูนย์รวมศิลปวัฒนธรรมที่สำคัญแห่งหนึ่ง แต่เมื่อพระองค์สิ้นพระชนม์ลงในวันที่ 2 เมษายน พ.ศ. 2475 วังนี้ตกอยู่ในการดูแลของพระชายา คือ พระเจ้าวรวงศ์เธอ พระองค์เจ้าเฉลิมเขตรมงคล ประจวบกับมีการเปลี่ยนแปลงการปกครองจากระบอบสมบูรณาญาสิทธิราชย์เป็นระบอบประชาธิปไตย ใน พ.ศ. 2475 ทำให้วังลดาวัลย์ถูกทอดทิ้ง 
left|thumb|ภาพถ่ายทางอากาศแสดงพื้นที่วังในอดีต
ต่อมาในช่วงสงครามมหาเอเชียบูรพารัฐบาลญี่ปุ่นในขณะนั้นเคยเช่าใช้เป็นหอวัฒนธรรมญี่ปุ่น และเคยใช้เป็นที่พำนักของกองกำลังทหารจากสหประชาชาติ ครั้นในช่วงปลายสงคราม พ.ศ. 2488 สำนักงานทรัพย์สินส่วนพระมหากษัตริย์ได้ติดต่อขอซื้อวังลดาวัลย์จากพระทายาทเพื่อจะได้ไม่ตกเป็นของต่างชาติ วังลดาวัลย์จึงอยู่ในความดูแลของสำนักงานฯ ตั้งแต่นั้นมา จนกระทั่งหน่วยงานเปลี่ยนชื่อเป็น "สำนักงานทรัพย์สินพระมหากษัตริย์" และ "สำนักงานพระคลังข้างที่" ตามลำดับ

## รูปแบบสถาปัตยกรรม

ลักษณะเป็นตำหนักก่ออิฐถือปูน มีความสูง 2 ชั้น ตำหนักชั้นล่างมีเครื่องตกแต่งเป็นแบบฝรั่ง ได้แก่ ประติมากรรมหินอ่อนรูปพระนางมารีและพระบุตร ชานพักบันไดเป็นหน้าต่างติดตาย ตอนบนเป็นช่องแสงโค้งครึ่งวงกลม ตอนล่างติดกระจกสีเป็นลายดอกไม้ ชั้นบนตกแต่งเป็นแบบจีน ได้แก่รูปเขียนที่ชานพักบันได ภายในห้องโถงกลางตั้งชุดรับแขกแบบจีน ห้องพระซึ่งประดิษฐานพระพุทธรูปในตู้ไม้แบบจีน ลงรักปิดทองทั้งตู้ บานตู้เขียนลายเรื่องพระพุทธประวัติที่งดงามมาก มุขด้านทิศตะวันตกเฉียงใต้เป็นหอคอยมีบันไดเวียนขึ้นไปชั้นสาม ซึ่งเป็นหอประดิษฐานพระบรมอัฐิของสมเด็จพระบูรพกษัตริยาธิราชตามแบบฉบับของตำหนักที่สร้างในสมัยรัชกาลที่ 5

thumb|280x280px|ห้องรับรอง|left
thumb|425x425px|โถงภายในพระตำหนักใหญ่|center

## อ้างอิง
* วังลดาวัลย์  สำนักงานทรัพย์สินส่วนพระมหากษัตริย์
* เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books, ISBN 974-8225-22-4

* "วังลดาวัลย์" ปฐมบทของการอนุรักษ์ โดย ผศ.สุดจิต (เศวตจินดา) สนั่นไหว คณะสถาปัตยกรรมศาสตร์ มหาวิทยาลัยรังสิต www.oknation.net

ลดาวัลย์
หมวดหมู่:โบราณสถานในเขตดุสิต
หมวดหมู่:อาคารอนุรักษ์
ตลาดนางเลิ้ง

thumb|250px|บรรยากาศภายในตลาด
**ตลาดนางเลิ้ง** เป็นชุมชนและตลาดที่ตั้งอยู่บนถนนนครสวรรค์ แขวงวัดโสมนัส เขตป้อมปราบศัตรูพ่าย เป็นตลาดบกแห่งแรกของประเทศไทย มีอายุยาวนานกว่า 100 ปี  

ตลาดนางเลิ้งก่อตั้งมาตั้งแต่รัชสมัยพระบาทสมเด็จพระจุลจอมเกล้าเจ้าอยู่หัวเปิดขึ้นอย่างเป็นทางการเมื่อวันที่ 29 มีนาคม พ.ศ. 2443 โดยพระบาทสมเด็จพระเจ้าจุลจอมเกล้าเจ้าอยู่หัว (รัชกาลที่ 5) เสด็จเป็นองค์ประธานในพิธีเปิดเอง  แต่เดิมเรียกว่าบ้านสนามควาย ก่อนจะเรียกว่า “อีเลิ้ง” ตามชื่อคือตุ่มชนิดหนึ่งของชาวมอญ จนมาเปลี่ยนชื่ออีกครั้งในยุคจอมพล ป. พิบูลสงคราม เป็นนายกรัฐมนตรี ว่า “นางเลิ้ง” สถานที่สำคัญของตลาดนางเลิ้งได้แก่ โรงภาพยนตร์เฉลิมธานี ที่มีอายุเก่าแก่กว่า 100 ปี สร้างขึ้นเมื่อปี พ.ศ. 2461 ในรัชสมัยพระบาทสมเด็จพระมงกุฎเกล้าเจ้าอยู่หัว เป็นสถานที่บันเทิงในการชมภาพยนตร์จากทุกชาติทั้งไทย, จีน, อินเดีย, ฝรั่ง จากจำนวนคนดูที่เคยมากถึงรอบละ 300–400 คนก็เหลือเพียงรอบละไม่ถึง 10 คน จนต้องเลิกฉายไปเมื่อปี พ.ศ. 2536 และกลายเป็นเพียงโกดังเก็บของ

ปัจจุบัน ตลาดนางเลิ้ง เป็นชุมชนที่เก่าแก่และมีชื่อเสียงแห่งหนึ่งของกรุงเทพมหานคร  อาคารบ้านเรือนแถบนี้มีสถาปัตยกรรมที่สวยงาม   และเป็นย่านที่ขึ้นชื่ออย่างมากด้านอาหารนานาชนิด เช่น ขนมหวาน  และที่ขึ้นชื่ออย่างมาก คือ กล้วยทอด หรือกล้วยแขก ที่มีขายกันหลายรายริมถนนรอบด้านจนเป็นที่เลื่องชื่อ

ในการชุมนุมของกลุ่มคนเสื้อแดงเมื่อปี พ.ศ. 2552 ตลาดนางเลิ้งเป็นแห่งหนึ่งที่ได้รับผลกระทบจากการชุมนุมด้วย มีผู้เสียชีวิต 2 คน ได้แก่ นายป้อม ผลพันพัว และนายยุทธการ จ้อยช้อยชด เป็นบุคคลในชุมชนจากการออกมาปกป้องชุมชนแห่งนี้

## สถานที่ใกล้เคียง
*แยกผ่านฟ้าลีลาศ
*แยกเทวกรรม
*แยกนางเลิ้ง
*อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

## อ้างอิง

## แหล่งข้อมูลอื่น
*

หมวดหมู่:โบราณสถานในเขตป้อมปราบศัตรูพ่าย
นางเลิ้ง
หมวดหมู่:ย่านในกรุงเทพมหานคร
หมวดหมู่:ก่อตั้งในมณฑลกรุงเทพในปี พ.ศ. 2443
ตารยา ฮาโลเนน

**ตารยา การินา ฮาโลเนน** ( ) เป็นประธานาธิบดีของประเทศฟินแลนด์คนที่ 11 ฮาโลเนนเข้ารับตำแหน่งสมัยแรกในปีพ.ศ. 2543 โดยเป็นประธานาธิบดีหญิงคนแรกของประเทศ และได้รับเลือกอีกครั้งในปีพ.ศ. 2549 ก่อนหน้านี้ ฮาโลเนนเคยดำรงตำแหน่งสมาชิกสภาผู้แทนราษฎรและรัฐมนตรีว่าการกระทรวงการต่างประเทศ ฮาโลเนนสังกัดพรรคสังคมประชาธิปไตยฟินแลนด์ (Suomen Sosialidemokraattinen Puolue)

หมวดหมู่:ประธานาธิบดีฟินแลนด์
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:บุคคลจากเฮลซิงกิ
ริเวอร์ไซด์

**ริเวอร์ไซด์** อาจหมายถึง
* สนามกีฬาริเวอร์ไซด์ สนามฟุตบอลของสโมสรฟุตบอลมิดเดิลสโบรช์
* โรงแรมริเวอร์ไซด์ โรงแรมในกรุงเทพมหานครตั้งอยู่บนถนนราชวิถี
* เดอะริเวอร์ไซด์ ร้านอาหารในจังหวัดเชียงใหม่ตั้งอยู่ริมแม่น้ำปิง
การกระจัด (เวกเตอร์)

thumb|336px|การกระจัด (สีเขียว) เทียบกับระยะทาง (สีม่วง) ของการเดินบนเส้นทาง
**การกระจัด** (Displacement) คือ การเปลี่ยนตำแหน่งของวัตถุ จัดเป็นปริมาณเวกเตอร์ชนิดหนึ่ง 

ระยะทางที่สั้นที่สุดก็คือความยาวของเส้นตรงสมมติที่ลากจากจุดเริ่มต้นไปยังจุดสิ้นสุด ดังนั้นมันจึงอาจแตกต่างจากเส้นทางเดินปกติก็ได้ **เวกเตอร์การกระจัด** ก็คือความยาวและทิศทางของเส้นตรงสมมติดังกล่าว

เวกเตอร์ตำแหน่งเป็นตัวบ่งชี้ตำแหน่งของจุด P ในปริภูมิ ซึ่งเกี่ยวข้องกับการกระจัดจากจุดอ้างอิง O (โดยทั่วไปจะเป็นจุดกำเนิดของระบบพิกัด) เวกเตอร์ตำแหน่งแสดงให้เห็นว่า ถ้าเคลื่อนที่ไปในแนวเส้นตรงโดยเริ่มจากจุด O ด้วยระยะทางและทิศทางนั้น ก็จะพบกับจุด P ที่ปลายทาง

การกระจัดอาจถูกเรียกว่าเป็น *เวกเตอร์ตำแหน่งสัมพัทธ์* กล่าวคือ เมื่อเวกเตอร์ตำแหน่งสิ้นสุด ***R<sub>f</sub>*** สัมพันธ์กับเวกเตอร์ตำแหน่งเริ่มต้น ***R<sub>i</sub>*** เวกเตอร์การกระจัดสามารถนิยามขึ้นได้จากผลต่างระหว่างเวกเตอร์สิ้นสุดกับเวกเตอร์เริ่มต้น ดังนี้ (สัญกรณ์ตัวหนาหมายถึงเวกเตอร์)
:: \boldsymbol{s}=\boldsymbol{R_f-R_i}=\Delta\boldsymbol{R}

## อ้างอิง

* [hชtp://ftp.school.net.th/library/snet3/jee/distance/DISTANCE.HTM ระยะทางและการกระจัด]

หมวดหมู่:การเคลื่อนที่
หมวดหมู่:ความยาว
หมวดหมู่:ฟิสิกส์
หมวดหมู่:เวกเตอร์
มะจอเต๊ะ

**มะจอเต๊ะ** หรือ **ไทรใบโพธิ์หัวกลับ** หรือ **ไทรไข่มุก** หรือ **สาริกาลิ้นทอง** เป็นไม้ทรงพุ่มขนาดเล็ก อยู่ในวงศ์ขนุน (Moraceae) โดยที่ชื่อ "" เป็นภาษามลายูปัตตานี ทั้งนี้เนื่องจากยังไม่มีการกำหนดชื่ออย่างเป็นทางการในภาษาไทย

## ลักษณะ
มะจอเต๊ะ เป็นไม้พื้นเมืองที่พบอยู่ทางตอนใต้ของประเทศไทย แถบจังหวัดนราธิวาส จึงทำให้มีชื่อเป็นภาษามลายูถิ่น ลักษณะเป็นไม้พุ่มอิงอาศัยเกาะตามต้นไม้ใหญ่ ลำต้น กิ่งและใบ มีน้ำยางสีขาวขุ่น ผลแบบมะเดื่อออกตามซอกใบ แบ่งออกเป็น 2 ชนิดย่อย (*F. d. deltoidea*, *F. d. motleyana*) คือชนิดใบแคบ ที่ใบรูปขอบไข่กลับ ขนาดใบ กว้าง 2 – 2.5 เซนติเมตร ยาว 4 – 5 เซนติเมตร กับชนิดใบกว้าง ใบรูปไข่กลับกว้าง ๆ จนเกือบกลม ขนาดใบ กว้าง 4 – 7 เซนติเมตร ยาว 5 – 9 เซนติเมตร ทั้งสองพันธุ์  สามารถพบได้ในป่าในแถบจังหวัดนราธิวาส

## อ้างอิง

## แหล่งข้อมูลอื่น

หมวดหมู่:ไม้พุ่ม
หมวดหมู่:สกุลโพ
ศูนย์สัมบูรณ์

[thumb|right|150px|ศูนย์[องศาเคลวิน (−273.15&nbsp;°C) ถูกวัดเป็นศูนย์สมบูรณ์]]
**ศูนย์สัมบูรณ์** () คืออุณหภูมิที่ต่ำที่สุดที่เป็นไปได้ ซึ่งเป็นสภาวะที่พลังงานภายในของระบบ และในกรณีของโลกอุดมคตินั้น ค่าของเอนโทรปีจะมีค่าต่ำสุด มาตราขององศาเคลวินถูกกำหนดให้ศูนย์สัมบูรณ์เท่ากับ 0 K ซึ่งเทียบเท่ากับ −273.15 °C ในองศาเซลเซียส และ −459.67 °F ในองศาฟาเรนไฮต์ ตามนิยามแล้ว มาตราส่วนอุณหภูมิเคลวินและแรงคินกำหนดจุดศูนย์ไว้ที่ศูนย์สัมบูรณ์ ขีดจำกัดนี้สามารถประมาณได้โดยการประมาณค่าตามกฎของก๊าซในอุดมคติไปยังอุณหภูมิที่ปริมาตรหรือความดันของก๊าซแบบคลาสสิกเป็นศูนย์

แม้ว่าจะสามารถเข้าใกล้ศูนย์สัมบูรณ์ได้ แต่ก็ไม่สามารถเข้าถึงศูนย์สัมบูรณ์ได้ กระบวนการไอเซนโทรปิกบางอย่าง เช่น การขยายตัวแบบอะเดียแบติก สามารถลดอุณหภูมิของระบบได้โดยไม่ต้องอาศัยตัวกลางที่เย็นกว่า อย่างไรก็ตาม ในกฎข้อที่สามของอุณหพลศาสตร์ บ่งชี้ว่าไม่มีกระบวนการทางกายภาพใดที่สามารถเข้าถึงศูนย์สัมบูรณ์ได้ในจำนวนขั้นตอนที่จำกัด เมื่อระบบเข้าใกล้ขีดจำกัดนี้ การลดอุณหภูมิลงอีกจะยากขึ้นเรื่อย ๆ ไม่ว่าวิธีการทำความเย็นที่ใช้จะเป็นอย่างไรก็ตาม ในศตวรรษที่ 21 นักวิทยาศาสตร์ได้บรรลุอุณหภูมิที่ต่ำกว่า 100 พิโคเคลวิน (pK) ที่อุณหภูมิต่ำเหล่านี้ สสารจะแสดงปรากฏการณ์ทางกลศาสตร์ควอนตัมที่แปลกใหม่ เช่น สภาพนำยิ่งยวด สภาพของไหลยิ่งยวด และการควบแน่นแบบโบส-ไอน์สไตน์ อนุภาคยังคงแสดงการเคลื่อนที่แบบพลังงานจุดศูนย์ตามที่กำหนดโดยหลักการความไม่แน่นอนของไฮเซนเบิร์ก และสำหรับระบบของเฟอร์มิออนตามหลักการกีดกันของเปาลี

## ดูเพิ่ม
* สสารเสื่อมสภาพ
* เคลวิน (หน่วยของอุณหภูมิ)
* กฎของชาร์ลส์
* ความร้อน
* มาตราส่วนอุณหภูมิสากล ค.ศ. 1990
* ลำดับขนาด (อุณหภูมิ)
* อุณหภูมิเทอร์โมไดนามิก
* จุดสามสถานะ
* อะตอมเย็นยิ่งยวด
* พลังงานจลน์
* เอนโทรปี
* อุณหภูมิพลังค์ และ อุณหภูมิฮาเกดอร์น ขีดจำกัดบนสมมุติของมาตราส่วนอุณหภูมิเทอร์โมไดนามิก

## อ้างอิง

## แหล่งข้อมูลอื่น
* "Absolute zero": a two part *[[Nova (American TV series)|NOVA]]* episode originally aired January 2008
* "What is absolute zero?" *Lansing State Journal*

## อ่านเพิ่ม
* 
* 
* 
* 
* BIPM Mise en pratique - Kelvin - Appendix 2 - SI Brochure.

หมวดหมู่:อุณหภูมิ
หมวดหมู่:ความเย็น
คาโอรุ ซูงายามะ

** คาโอรุ ซูงายามะ ** () เกิดวันที่ 26 ธันวาคม ค.ศ. 1978 เป็นนักกีฬาวอลเลย์บอลชาวญี่ปุ่น ที่ซึ่งเธอทำหน้าที่ในตำแหน่งลิเบอโร (ตัวรับอิสระ) แม้ว่าเธอจะมีชื่อเล่นว่า ยู แต่ไอ โอโมโตะ ก็มีชื่อเล่นดังกล่าวในวอลเลย์บอลหญิงทีมชาติญี่ปุ่น ดังนั้น เธอจึงได้ชื่อเล่นใหม่คือ "คาโอรุ" ทั้งนี้ คาโอรุเคยอยู่สังกัดสโมสรเจที มาร์เวลลัส โดยสวมเสื้อหมายเลข 5

## ผลงาน
* อันดับที่ 2 เหรียญเงิน วอลเลย์บอล เอเชียนเกนส์ ครั้งที่ 15 ที่โดฮา

## แหล่งข้อมูลอื่น
* JT Marvelous  
* White fairy~ Kaoru Sugayama fansite 
* Kaoru Sugayama's fansite  
* MarvelousYOU  

หมวดหมู่:นักวอลเลย์บอลหญิงชาวญี่ปุ่น
หมวดหมู่:บุคคลจากจังหวัดมิยางิ
หมวดหมู่:นักกีฬาเหรียญเงินเอเชียนเกมส์
หมวดหมู่:ผู้เล่นสโมสรวอลเลย์บอลเจที มาร์เวลลัส
หมวดหมู่:นักวอลเลย์บอลชายหาดชาวญี่ปุ่น
หนานทง

thumb|right

**หนานทง** (อังกฤษ:Nantong,จีน: 南通) เป็นเมืองของมณฑลเจียงซู ประเทศจีน เป็นเมืองเศรษฐกิจพิเศษ เป็นเมืองการค้าการอุตสาหกรรม ที่มีค่าเพชร พลอย มีพื้นที่ 8,544.1 ตารางกิโลเมตร มีประชากร 7.3 ล้านคน


หมวดหมู่:นครในมณฑลเจียงซู
หมวดหมู่:เขตการปกครองระดับจังหวัดของมณฑลเจียงซู
เฟท/ไทเกอร์โคลอสเซียม

**เฟท/ไทเกอร์โคลอสเซียม** () เป็นเกมต่อสู้รูปแบบ 3 มิติ ที่มีโครงเรื่องมาจากเกมเอโรเกะ *[[เฟท/สเตย์ ไนท์]]* สำหรับเครื่องเล่น PSP โดย Capcom และ cavia, inc. ซึ่งได้ร่วมมือกับ TYPE MOON ในการสร้างเกมนี้ขึ้นมา

ตัวละครที่สามารถนำมาเล่นได้นั้นมี อาเชอร์, โทซากะ ริน, เอมิยะ ชิโร่, มาโต้ ซากุระ, เซเบอร์ และ ฟูจิมุระ ไทกะ (หรือเจ้าของชื่อ "ไทเกอร์" นั่นเอง) นอกจากนั้นยังมีตัวละครที่มาจาก เฟท/ฮอลโลว์ อทาราเซีย ที่สามารถนำออกมาเล่นได้อีกด้วย เช่น บาเซตต์ ฟราก้า แม็กเรมินซ์ และ คาเรน ออร์เทนเซีย ส่วนตัวละครลับนั้นคือเซเบอร์ที่ใส่ชุดตุ๊กตาสิงโต (ซึ่งเป็นสัตว์ที่เธอชอบ) พร้อมกับถือดาบ เอกซ์คาลิเบอร์ ในเทรลเลอร์นั้นเธอก็จะมาร้องเสียง "Gao Gao Gao!" (โฮก โฮก โฮก!) ซึ่งเป็นการเลียนแบบสิงโตอีกด้วย

## แหล่งข้อมูลอื่น
* เวปไซต์อย่างเป็นทางการ  
* ข้อมูลจาก IGN 
* บทความใน *[[ฟามิตสึ]]* 

หมวดหมู่:ไทป์-มูน
หมวดหมู่:เกมจากค่ายแคปคอม
หมวดหมู่:วิดีโอเกมต่อสู้
หมวดหมู่:มหาสงครามจอกศักดิ์สิทธิ์
หมวดหมู่:เกมที่เล่นบนเครื่อง เพลย์สเตชันพอร์เทเบิล
พุทธรัตนะ

**พุทธรัตนะ** สามารถหมายถึง

* พระพุทธรัตนะ (พระพุทธบุษยรัตน์จักรพรรดิพิมลมณีมัย) 
* พระพุทธรัตนสถาน
* พระพุทธเจ้า
วังจันทรเกษม

thumb|250px|อาคารราชวัลลภ ภายในวังจันทรเกษม
**วังจันทรเกษม** ตั้งอยู่บนถนนราชดำเนิน ใกล้สะพานมัฆวานรังสรรค์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างพระราชทานแก่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) โดยเริ่มก่อสร้างฐานรากเมื่อ พ.ศ. 2453 แต่รัชกาลที่ 5 สวรรคตเสียก่อน ตัวตำหนักจึงไม่แล้วเสร็จ การก่อสร้างวังจันทรเกษมได้ดำเนินการก่อสร้างในสมัยรัชกาลที่ 6 ขึ้นครองราชย์แล้ว แต่มิได้มีลวดลายวิจิตรพิสดารดังเช่นวังเจ้าฟ้า ทั่ว ๆ ไป คงเนื่องจากไม่ได้ใช้เป็นที่ประทับของรัชกาลที่ 6  

ในปลายรัชสมัย พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้สร้างวังบนพื้นที่บริเวณเชิงสะพานมัฆวานรังสรรค์ด้านทิศตะวันตก เพื่อพระราชทานแก่ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร โดยวังแห่งนี้มีนามว่า “วังจันท์” หรือ วังจันทรเกษม แต่สร้างยังมิทันแล้วเสร็จ พระบาทสมเด็จพระจุลจอมเกล้าเจ้าอยู่หัว ก็เสด็จสวรรคตเสียก่อน เมื่อวันที่ 23 ตุลาคม พ.ศ.2453

ครัันพระบาทสมเด็จพระมงกุฎเกล้าเจ้าอยู่หัว เสด็จเถลิงถวัลยราชสมบัติสืบสนองพระองค์สมเด็จพระบรมชนกนาถ ได้ทรงพระกรุณาโปรดเกล้าฯ ให้สร้างวังจันทรเกษมต่อจนแล้วเสร็จ ใน พ.ศ. 2454 

พระองค์มิได้เสด็จมาประทับที่วังแห่งนี้ หากแต่ทรงพระกรุณาโปรดเกล้าฯ พระราชทานเป็นที่ทำการของกรมปี่พาทย์หลวง สังกัดกรมมหรสพ รวมทั้งยังเป็นที่เรียน และที่พักของนักเรียนโรงเรียนพรานหลวง ซึ่งเป็นโรงเรียนในพระบรมราชูปถัมภ์

นอกจากนี้ วังจันทรเกษมยังเคยเป็นที่ตั้งของโรงเรียนการเรือน ก่อนที่ในเวลาต่อมากระทรวงธรรมการ หรือ กระทรวงศึกษาธิการ จะเข้ามาใช้เป็นที่ทำการจนถึงปัจจุบัน

จากความเป็นมาของวังจันทรเกษม ที่ได้กล่าวโดยสังเขปในข้างต้น เป็นที่น่าสนใจว่าวังแห่งนี้มีความสำคัญเกี่ยวข้องกับวงการศึกษามาตั้งแต่อดีตจวบจนถึงปัจจุบัน ทั้งในฐานะเป็นที่ตั้งโรงเรียน และเป็นที่ทำการกระทรวง ซึ่งมีหน้าที่กำหนดนโยบายการศึกษาของประเทศ สมกับที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานวังแห่งนี้ เพื่อประโยชน์ของชาติบ้านเมืองอย่างแท้จริง

## อ้างอิง
* วังจันทรเกษม sanook.com
* เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books, ISBN 974-8225-22-4

## แหล่งข้อมูลอื่น

หมวดหมู่:โบราณสถานในเขตดุสิต
จันทรเกษม
หมวดหมู่:มหาวิทยาลัยราชภัฏจันทรเกษม
การระเหย

thumb|200px|น้ำในถ้วยชาระเหยกลายเป็นไอ และรวมตัวบนกระจก
**การระเหย** () คือ กระบวนการที่ของเหลวเปลี่ยนสภาพโดยธรรมชาติเป็นแก๊ส โดยไม่จำเป็นต้องมีอุณหภูมิถึงจุดเดือด โดยเป็นกระบวนการตรงกันข้ามกับการควบแน่น โดยทั่วไปเราสามารถรับรู้ถึงการระเหยได้ โดยดูจากน้ำที่ค่อยๆ หายไปทีละน้อย เมื่อมันกลายตัวเป็นไอน้ำ

## ทฤษฎีการระเหย
การที่โมเลกุลของของเหลวจะระเหยได้จะต้องเป็นโมเลกุลที่อยู่บนพื้นผิว  อยู่ในทิศทางที่เหมาะสม และมีพลังงานจลน์ภายในมากกว่าแรงยึดเหนี่ยวระหว่างโมเลกุลที่จะเปลี่ยนสภาวะจากของเหลวเป็นแก๊ส เนื่องจากการระเหยจะต้องเกิดบนพื้นผิวด้านบนจึงทำให้อัตราการเกิดการระเหยจึงมีน้อย ซึ่งการที่โมเลกุลจะมีพลังงานจลน์ได้ก็ขึ้นอยู่กับอุณหภูมิของมัน กระบวนการระเหยจะเกิดเร็วขึ้นเมื่ออยู่ในอุณหภูมิที่สูง เมื่อโมเลกุลได้กระจายตัวออกไปกับการระเหย โมเลกุลที่เหลือจะมีพลังงานจลน์โดยเฉลี่ยลดลงเรื่อยๆ และอุณหภูมิจะลดลงตามไปด้วย ปรากฏการเช่นนี้เรียกว่า การเย็นลงโดยการระเหย ร่างกายมนุษย์ก็เช่นกัน ที่ใช้เหงื่อช่วยในการลดอุณหภูมิและเมื่ออุณหภูมิเย็นตัวลงเหงื่อก็จะระเหยไป

หมวดหมู่:วัสดุศาสตร์
หมวดหมู่:การเปลี่ยนสถานะ
หมวดหมู่:แก๊ส
หมวดหมู่:วัฏภาคของสสาร
พระที่นั่งศิวโมกขพิมาน

**พระที่นั่งศิวโมกขพิมาน** เป็นพระที่นั่งเดิมภายในพระราชวังบวรสถานมงคล สร้างขึ้นครั้งแรกโดย สมเด็จพระบวรราชเจ้ามหาสุรสิงหนาท ต่อมารื้อสร้างใหม่โดย สมเด็จพระบวรราชเจ้ามหาศักดิพลเสพ ปัจจุบันเป็นส่วนหนึ่งของ พิพิธภัณฑสถานแห่งชาติ พระนคร

## ประวัติ

พระที่นั่งศิวโมกขพิมาน หรือ พระที่นั่งศิวโมกขสถาน ซึ่ง สมเด็จฯ กรมพระยาดำรงราชานุภาพ ทรงสันนิษฐานว่าคงเป็นนามเดิมของพระที่นั่งองค์นี้ที่ตั้งขึ้นเพื่อให้ชื่อที่สอดคล้องกับนาม "พระพิมานดุสิตา" เป็นพระที่นั่งที่สร้างขึ้นด้วยไม้ทั้งหลัง โดยสมเด็จพระบวรราชเจ้ามหาสุรสิงหนาทโปรดให้ใช้เป็นท้องพระโรงเสด็จออกขุนนาง และทรงบำเพ็ญพระราชกุศล  การสร้างพระที่นั่งองค์นี้ถ่ายแบบพระที่นั่งมาจากพระที่นั่งทรงปืนที่พระราชวังหลวง สมัยกรุงศรีอยุธยา ดังนั้น จึงมีบางคนเรียกพระที่นั่งองค์นี้ว่า "พระที่นั่งทรงปืน" อย่างไรก็ตาม เมื่อพระราชมณเฑียรสร้างแล้วเสร็จ พระที่นั่งองค์นี้ก็ใช้เป็นเพียงสถานที่เสด็จทรงบำเพ็ญพระราชกุศล ดังนั้น บางครั้งจึงเรียกพระที่นั่งองค์นี้ว่า "พระที่นั่งทรงธรรม" พระที่นั่งแห่งนี้ยังใช้เป็นสถานที่ตั้งพระศพของสมเด็จพระบวรราชเจ้ามหาสุรสิงหนาทด้วย  

ต่อมา สมเด็จพระบวรราชเจ้ามหาศักดิพลเสพโปรดให้รื้อพระที่นั่งศิวโมกขพิมานที่สร้างขึ้นจากไม้เปลี่ยนมาเป็นพระที่นั่งที่ก่ออิฐถือปูนทั้งหลัง และได้ขยายขนาดให้พระที่นั่งใหญ่โตขึ้น เมื่อสร้างแล้วเสร็จพระที่นั่งองค์นี้ยังคงใช้เป็นที่เสด็จบำเพ็ญพระราชกุศลเช่นเดิม และยังใช้เป็นสถานที่สำหรับประกอบพิธีกงเต็กในงานพระบรมศพของพระบาทสมเด็จพระปิ่นเกล้าเจ้าอยู่หัวอีกด้วย

เดิมพระที่นั่งแห่งนี้เป็นพระที่นั่งโถง ต่อมา เมื่อใช้พระที่นั่งแห่งนี้เป็นส่วนหนึ่งของพิพิธภัณฑสถานแห่งชาติ พระนคร ในปี พ.ศ. 2430 จึงได้สร้างผนังขึ้นมา ปัจจุบัน พระที่นั่งองค์นี้เป็นสถานที่จัดแสดงโบราณวัตถุ ศิลปวัตถุ ที่เป็นหลักฐานทางประวัติศาสตร์ของประเทศไทย

## อ้างอิง

* 

## ดูเพิ่ม
* พิพิธภัณฑสถานแห่งชาติ พระนคร

หมวดหมู่:พระราชวังบวรสถานมงคล
ศิวโมกขพิมาน
หมวดหมู่:พิพิธภัณฑสถานแห่งชาติ พระนคร
พระพิมานดุสิตา

**พระพิมานดุสิตา** เป็นพระวิมานที่ตั้งอยู่บริเวณเกาะกลางสระภายในพระราชวังบวรสถานมงคล สร้างขึ้นในสมัยสมเด็จพระบวรราชเจ้ามหาสุรสิงหนาทเพื่อใช้เป็นสถานที่ประดิษฐานพระพุทธรูป อย่างไรก็ตาม ไม่ปรากฏหลักฐานถึงลักษณะของพระวิมานแห่งนี้ เนื่องจากพระวิมานได้ถูกรื้อลงไปตั้งแต่สมัยสมเด็จพระบวรราชเจ้ามหาเสนานุรักษ์

## ประวัติ

ในการก่อสร้างพระราชวังบวรฯ เมื่อครั้งสมเด็จพระบวรราชเจ้ามหาสุรสิงหนาทนั้น พระองค์มีพระประสงค์ให้สร้างปราสาทซึ่งถ่ายแบบมาจากพระที่นั่งบรรยงค์รัตนาสน์ในพระราชวังหลวง สมัยกรุงศรีอยุธยา บริเวณเกาะกลางสระภายในพระราชวังบวรฯ  ในระหว่างการก่อสร้างนั้น มีคนร้ายลอบเข้ามาในพระราชวังบวรฯ หมายจะทำร้ายสมเด็จพระบวรราชเจ้าฯ โดยได้ซ่อนตัวอยู่บริเวณพระทวารด้านหลังของพระราชมณเฑียร แต่ในวันนี้สมเด็จพระบวรราชเจ้าฯ ได้เสด็จไปเฝ้าพระบาทสมเด็จพระพุทธยอดฟ้าจุฬาโลกที่พระบรมมหาราชวังจึงเสด็จออกไปทางพระทวารด้านหน้า หลังจากนั้น พนักงานในพระราชวังบวรฯ ได้พบคนร้ายเข้า  เจ้าพนักงานผู้รักษาหน้าที่จึงได้เข้าไปจับได้คนร้ายและไล่ไปฟันจนคนร้ายไปตายลงบริเวณที่สร้างปราสาท 1 คน เมื่อสมเด็จพระบวรราชเจ้าฯ  ทรงทราบจึงมีรับสั่งว่า ที่วังจันทรเกษมซึ่งเป็นวังหน้าครั้งกรุงเก่าไม่มีปราสาท พระองค์มาสร้างปราสาทขึ้นในวังหน้าเห็นจะเกินวาสนาไปจึงมีเหตุ ดังนั้น พระองค์จึงมีรับสั่งให้งดการสร้างปราสาทนั้นและนำไม้ไปสร้างพระมณฑป (เก่า) ที่วัดนิพพานาราม หรือ วัดมหาธาตุยุวราชรังสฤษฎิ์ราชวรมหาวิหาร ในปัจจุบันแทน

ส่วนบริเวณเกาะกลางสระที่เดิมตั้งพระทัยให้สร้างปราสาทนั้น โปรดให้สร้างพระวิมานประดิษฐานพระพุทธรูปขึ้นเพื่อถวายเป็นพุทธบูชา ขนามนามว่า **พระพิมานดุสิตา** พระวิมานนี้พระบาทสมเด็จพระจอมเกล้าเจ้าอยู่หัวทรงพรรณนาไว้ในพระราชนิพนธ์ เรื่อง สถานที่ซึ่งกรมพระราชวังบวรฯ ทรงสร้างว่า 

"*ตัววิมานกลางที่เป็นหอพระ หลังคาดีบุก ฝากระดาน ข้างนอกประกอบเป็นลายทรงข้าวบิณฑ์ปิดทองประดับกระจก ข้างในเขียนลายรดน้ำมีราชวัตรฉัตรรูปอย่างฉัตรเบญจรงค์ (ปักรายรอบ) เป็นเครื่องปิดทองประดับกระจกทั้งสิ้น นอกพระวิมานออกมามีพระระเบียง ฝาข้างในเรื่องพระปฐมสมโพธิและเรื่องรามเกียรติ์ "งามนักหนา" ข้างนอกมีลายประกอบปิดทองประดับกระจก เสาและหูช้างพนักข้างในก็ล้วนลายสลักปิดทองประดับกระจก มีตะพานพนกสลักปิดทองเป็นทางข้ามสระเข้าไปทั้งสี่ทิศ*"

เมื่อสมเด็จพระบวรราชเจ้ามหาเสนานุรักษ์เสด็จเข้ามาประทับที่พระราชวังบวรฯ พระพิมานดุสิตาเกิดความชำรุด จึงโปรดฯ ให้รื้อพระวิมานและพระระเบียงออก แล้วนำเอาไม้ที่ยังคงใช้ได้นั้นไปสร้างวัดชนะสงครามราชวรมหาวิหาร แล้วโปรดฯ ให้ใช้สถานที่บริเวณนั้นทำสวนเลี้ยงนก เลี้ยงปลา เป็นที่ประพาสสำราญพระอิริยาบถ

## อ้างอิง

* ประชุมพงศาวดาร ภาคที่ 13, พิมพ์เป็นอนุสรณ์ในงานพระราชทานเพลิงศพ พลโท พระยาศรีสรราชภักดี ป.ช., ป.ม., ท.จ.ว. ณ เมรุหน้าพลับพลาอิศริยาภรณ์ วัดเทพศิรินทราวาส 17 มีนาคม 2509, พระนคร : โรงพิมพ์ตีรณสาร
* แน่งน้อย ศักดิ์ศรี, หม่อมราชวงศ์, พระราชวังและวังในกรุงเทพฯ (พ.ศ. 2325-2525) , โรงพิมพ์จุฬาลงกรณ์มหาวิทยาลัย, 2525 

หมวดหมู่:พระราชวังบวรสถานมงคล
พระที่นั่งรังสรรค์จุฬาโลก

**พระที่นั่งรังสรรค์จุฬาโลก** เป็นพระที่นั่งที่ประทับภายในพระราชวังบวรสถานมงคล สร้างขึ้นโดยสมเด็จพระบวรราชเจ้ามหาศักดิพลเสพในบริเวณเกาะกลางสระซึ่งเดิมเป็นที่ตั้งของพระพิมานดุสิตา ปัจจุบัน เป็นที่ตั้งของหอประชุมมหาวิทยาลัยธรรมศาสตร์

## ประวัติ
 
ภายหลังจากการรื้อพระพิมานดุสิตาที่สร้างขึ้นในสมัยสมเด็จพระบวรราชเจ้ามหาสุรสิงหนาทซึ่งชำรุดทรุดโทรมลง สมเด็จพระบวรราชเจ้ามหาเสนานุรักษณ์ได้ใช้สถานที่บริเวณนั้นทำสวนเลี้ยงนก เลี้ยงปลา เป็นที่ประพาสสำราญพระอิริยาบถตลอดมา ในสมัยของสมเด็จพระบวรราชเจ้ามหาศักดิพลเสพ พระองค์ยังคงเสด็จประพาสสถานที่แห่งนี้อยู่ ดังนั้น จึงโปรดฯ ให้สร้าง **พระที่นั่งรังสรรค์จุฬาโลก** ขึ้นเพื่อใช้เป็นที่ประทับเวลาเสด็จประพาสสวนแห่งนี้ 

เมื่อพระบาทสมเด็จพระปิ่นเกล้าเจ้าอยู่หัวเสด็จเข้ามาประทับที่พระบวรราชวัง พระที่นั่งรังสรรค์จุฬาโลกซึ่งสร้างขึ้นจากเครื่องไม้อยู่ในสภาพที่ทรุดโทรมมาก จึงโปรดให้รื้อและสร้างเก๋งจีนขึ้นใหม่ ซึ่งพระองค์ยังคงใช้เป็นที่เสด็จประพาสสำราญพระอิริยาบถ ปัจจุบัน บริเวณที่ตั้งของพระที่นั่งรังสรรค์จุฬาโลกนั้น เป็นที่ตั้งของหอประชุม มหาวิทยาลัยธรรมศาสตร์

## อ้างอิง

* 

หมวดหมู่:พระราชวังบวรสถานมงคล
รังสรรค์จุฬาโลก
อรนุช โอสถานนท์

**อรนุช โอสถานนท์** (เกิด 4 มิถุนายน พ.ศ. 2481) รัฐมนตรีช่วยว่าการกระทรวงพาณิชย์ ในรัฐบาลพลเอก สุรยุทธ์ จุลานนท์ และอดีตอธิบดีกรมการค้าต่างประเทศ กระทรวงพาณิชย์

## ประวัติ
อรนุช เกิดเมื่อวันที่ 4 มิถุนายน พ.ศ. 2481 เป็นบุตรของนายอุดม บุณยประสพ กับคุณหญิงแร่ม พรหโมบล บุณยประสพ อดีต สส. ภูเก็ต 

สำเร็จการศึกษาระดับปริญญาตรีด้านเศรษฐศาสตร์ จากประเทศสหรัฐอเมริกา และปริญญาจากวิทยาลัยป้องกันราชอาณาจักร รุ่นที่ 28

อรนุช เริ่มรับราชการในกระทรวงพาณิชย์ และได้รับรางวัลครุฑทองคำ ในปี พ.ศ. 2536 ขณะดำรงตำแหน่งอธิบดีกรมการค้าต่างประเทศ และเกษียณอายุราชการในปี พ.ศ. 2541

## การเมือง
นางอรนุช โอสถานนท์ เคยดำรงตำแหน่งผู้ช่วยเลขานุการรัฐมนตรีว่าการกระทรวงพาณิชย์ ในปี พ.ศ. 2514 และเลขานุการรัฐมนตรีว่าการกระทรวงอุตสาหกรรม ในปี พ.ศ. 2515 ต่อมาในปี พ.ศ. 2550 จึงได้กลับเข้าสู่งานการเมืองอีกครั้งโดยการได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกสุรยุทธ์ จุลานนท์ ซึ่งได้ลาออกจากตำแหน่งเนื่องจากคณะกรรมการป้องกันและปราบปรามการทุจริตแห่งชาติ (ป.ป.ช.) ระบุว่า มีนักการเมืองถือหุ้นทำธุรกิจเกินร้อยละ 5

## เครื่องราชอิสริยาภรณ์

## อ้างอิง

หมวดหมู่:นักการเมืองสตรีชาวไทย
หมวดหมู่:นักธุรกิจชาวไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ข้าราชการพลเรือนชาวไทย
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:สกุลโอสถานนท์
หมวดหมู่:สกุลพรหโมบล
หมวดหมู่:สมาชิกวุฒิสภาไทยแบบแต่งตั้ง
เริมบริเวณอวัยวะเพศ

**เริมบริเวณอวัยวะเพศ** () เป็นเชื้อโรคที่มีอนุภาคเล็กๆ ภายในเซล อาศัยอยู่ใน DNA ของนิวเคลียสของเซล DNA หรือ สารทางพันธุกรรมนี้ จะล้อมรอบด้วยโปรตีนหรือไลโปโปรตีน เปลือกหุ้มที่ปกป้องกรดนิวคลีอิคนี้ ในอีกทางหนึ่ง กลับทำให้เชื้อไวรัสเริมเพิ่มความสามารถในการกำจัดเซลอื่นๆ

ไวรัสเริมที่เกิดบริเวณอวัยวะเพศ เป็นกลไกทางพันธุกรรมอิสระที่เข้าไปควบคุมกลไกของเซล ทำให้เกิดการสังเคราะห์ไวรัสโปรตีน และ ไวรัสกรดนิวคลีอิค ไวรัสเริมที่เกิดบริเวณอวัยวะเพศไม่ใช่สิ่งที่มีชีวิต มันเพียงแต่สามารถเพิ่มปริมาณของตัวมันซ้ำๆ ในเซลแม่ของสิ่งมีชีวิต ซึ่งเมื่อเกิดการติดเชื้อ จะสร้างไวรัสกรดนิวคลีอิค และสุดท้าย มันจะสังเคราะห์โปรตีนที่ห่อหุ้ม ไวรัสเริมชนิดนี้ จะทำซ้ำตัวเองภายในเซล ของสิ่งมีชีวิตที่เป็นเซลแม่ และส่งต่อไปยังเซลอื่นๆ รวมถึงในระบบร่างกาย ของสิ่งมีชีวิตที่เป็นเซลแม่ มีงานวิจัยที่ชี้ให้เห็นว่า เมื่อบำบัดไวรัสเริมโดยใช้น้ำมันหอมระเหย ที่ได้รับการรับรอง ที่ปริมาณและความเข้มข้นหนึ่ง ซึ่งประกอบด้วย นิวคลีโอฟิลิก (ซิทรัล) จะมีประสิทธิภาพสูงสุด ในการกำจัดเชื้อโรคทิ่เกิดกับไวรัสที่ อยู่บริเวณเปลือกหุ้ม เช่น ไวรัสเริม ความสามารถในการทำให้ไวรัสเริม มีคุณสมบัติเป็นกลางนี้ยังพบใน สารเทอร์ฟีน อัลกอฮอล์ ซึ่งเป็นส่วนประกอบของน้ำมันหอมระเหยเหมือนกัน

หมวดหมู่:โรคติดต่อทางเพศสัมพันธ์
หมวดหมู่:โรคติดเชื้อไวรัส
สมเด็จพระมหาธีราจารย์

**สมเด็จพระมหาธีราจารย์** เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย

## ฐานานุกรม
สมเด็จพระมหาธีราจารย์ มีฐานานุศักดิ์ตั้งฐานานุกรมได้ 10 รูป คือ

* พระครูปลัดสัมพิพัฒนธีราจารย์ ญาณโสภณ วิมลศีลขันธสุนทร บวรมหาคณาธิการนายก ตรีปิฎกธรรมรักขิต
* พระครูวินัยธร
* พระครูธรรมธร
* พระครูวิสาลสรกิจ พระครูคู่สวด
* พระครูวิสิฐสรการ พระครูคู่สวด
* พระครูญาณวิจักขณ์ พระครูรองคู่สวด
* พระครูพิทักษ์สุนทร พระครูรองคู่สวด
* พระครูสังฆบริบาล
* พระครูสมุห์
* พระครูใบฎีกา

## รายนาม
ปัจจุบันมีพระเถระที่เคยดำรงสมณศักดิ์ที่สมเด็จพระมหาธีราจาย์ มาแล้วรวม 2 รูป ได้แก่

## อ้างอิง
นักกฎหมาย

**นักกฎหมาย** () เป็นผู้ประกอบวิชาชีพทางกฎหมาย เช่น ทนายความ ทนายความที่ปรึกษา โนตารีปับลิก เนติบัณฑิต นิติกร หรือข้าราชการที่จัดทำ ตีความ ให้คำปรึกษาผู้เสียหาย และใช้บังคับซึ่งกฎหมาย

การทำงานเป็นนักกฎหมายเป็นการนำทฤษฎีและความรู้ทางกฎหมายซึ่งเป็นรูปธรรมไปใช้ให้เกิดผลในทางปฏิบัติเพื่อแก้ไขปัญหาบางประการ หรือเพื่อส่งเสริมประโยชน์ของผู้แสวงหาความช่วยเหลือจากนักกฎหมาย บทบาทของนักกฎหมายแตกต่างกันอย่างมากตามเขตอำนาจต่าง ๆ

## อ้างอิง

หมวดหมู่:ตำแหน่งผู้มีอำนาจ
หมวดหมู่:นักกฎหมาย
เดอะไทม์ออฟอาวเวอร์ไลฟ์

"**เดอะไทม์ออฟอาวเวอร์ไลฟ์**" () เป็นเพลงประจำการแข่งขัน ฟุตบอลโลก 2006 อย่างเป็นทางการ ซึ่งจัดขึ้นที่ประเทศเยอรมนี เพลงนี้ได้ขับร้องโดย อิลดีโว และ โทนิ แบร็กทัน แนวเพลงโอเปร่า-ป๊อป โดย Steve Mac เป็นโปรดิวเซอร์ ซึ่งได้แสดงในวันเปิดการแข่งขันคือวันที่ 9 มิถุนายน พ.ศ. 2549 และพิธีปิดการแข่งขันคือวันที่ 9 กรกฎาคม พ.ศ. 2549 ซึ่งสามารถพบเพลงนี้ได้ในอัลบั้ม*[[วอยซ์ฟรอมเดอะพีฟ่าเวิลด์คัพ]]* และ*ลิบรา* ของโทนี แบรกซ์ตันและมิวสิกวิดีโอ โดย Nigel Dick
## รายชื่อเพลง
** ซิงเกิลซีดี ** 
# "เดอะไทม์ออฟอาวเวอร์ไลฟ์" (ฉบับวิทยุ) 
# "อิซาเบล" 

**ซิงเกิลซีดีแม็กซี** 
# "เดอะไทม์ออฟอาวเวอร์ไลฟ์" (ฉบับวิทยุ) 
# "อิซาเบล" 
# "เดอะไทม์ออฟอาวเวอร์ไลฟ์" (ฉบับในอัลบั้ม) 
# "ฮีโร่" 
# "เดอะไทม์ออฟอาวเวอร์ไลฟ์" (วิดีโอ) 

## ชาร์ต

หมวดหมู่:ซิงเกิลในปี พ.ศ. 2549
หมวดหมู่:เพลงของอิลดีโว
หมวดหมู่:เพลงประกอบฟุตบอลโลกอย่างเป็นทางการ
หมวดหมู่:ฟุตบอลโลก 2006
ฟังก์ชันแฮช

thumb|300px|right|ฟังก์ชันแฮชจับข้อความไปเป็นตัวเลขตั้งแต่ 0 ถึง 15 มีการชนกันของข้อความ "John Smith" และ "Sandra Dee" ที่ช่อง 02
**ฟังก์ชันแฮช** () คือวิธีการอย่างหนึ่งซึ่งทำให้ข้อมูลส่วนหนึ่งหรือทั้งหมด ให้กลายเป็นจำนวนเล็ก ๆ อันหนึ่งอย่างมีปฏิสัมพันธ์ ซึ่งจำนวนดังกล่าวเปรียบได้ว่าเป็น "ลายนิ้วมือ" ของข้อมูล ขั้นตอนวิธีของฟังก์ชันแฮชส่วนใหญ่จะเป็นการแบ่งย่อยข้อมูลและการผสมข้อมูลย่อยทั้งหมดเข้าด้วยกันเพื่อให้ได้ผลลัพธ์สุดท้าย ผลลัพธ์ดังกล่าวอาจเรียกว่า **ผลบวกแฮช** (hash sum) **ค่าแฮช** (hash value) **รหัสแฮช** (hash code) หรือเรียกว่า **แฮช** (hash) เฉย ๆ ก็ได้ บ่อยครั้งที่การเอ่ยถึงแฮชจะหมายถึงฟังก์ชันแฮชโดยปริยาย ปกติแล้วฟังก์ชันแฮชจะทำงานผ่านดัชนีที่เก็บไว้ในตารางแฮชที่อยู่ในหน่วยความจำหรือแฟ้มข้อมูลชั่วคราว

## คุณสมบัติของฟังก์ชันแฮช
* ควรมีความจำเพาะแต่ละข้อมูล ข้อมูลแต่ละตัวควรผ่านฟังก์ชันแฮชแล้วมีค่าไม่เท่ากัน เพื่อให้ข้อมูลแต่ละตัว มีผลการแฮชเฉพาะตัว หรือเป็นลายนิ้วมือของข้อมูล โดยเฉพาะการใช้กับการตรวจสอบข้อมูล
* หาง่าย ใช้เวลาน้อย
* ควรกระจายในช่วงที่กำหนด เช่นถ้าต้องการแฮชได้เลขห้าหลัก ผลของการแฮชก็ควรจะกระจายกันตั้งแต่ 00000-99999 โดยเฉพาะการใช้กับตารางแฮช
* ควรจะไม่คงผลลัพธ์ของลำดับเดิม หรือแก้กลับได้ง่าย เช่น ถ้าคีย์เป็น 12345 ไม่ควรให้กลับเป็น 54321 เป็นผลแฮช เพราะจะทำกลับได้ง่ายโดยเฉพาะการแฮชสำหรับการเข้ารหัส

## การประยุกต์ใช้ฟังก์ชันแฮช
* ใช้การเก็บข้อมูลในตารางแฮช ที่อยู่ในหน่วยความจำหรือแฟ้มข้อมูลชั่วคราว
* ใช้ในการตรวจสอบข้อมูลอย่างรวดเร็ว
* ใช้ในการเข้ารหัสข้อมูล

## ฟังก์ชันแฮชเข้ารหัส

ฟังก์ชันแฮชเข้ารหัส (cryptographic hash function) คือฟังก์ชันแฮชที่ใช้เพื่อจุดประสงค์ในด้านความปลอดภัยของสารสนเทศ อาทิการยืนยันตนเพื่อเข้าสู่ระบบ (authentication) หรือการตรวจสอบความถูกต้องสมบูรณ์ของเนื้อหาข้อมูล เช่น SHA-1, MD5 หรือ CRC32 เป็นต้น

## ดูเพิ่ม
* ตารางแฮช


หมวดหมู่:ขั้นตอนวิธีการค้นหา
หมวดหมู่:การตรวจหาและแก้ความผิดพลาด
ดะกิชิเมะรุ

**ดะกิชิเมะรุ** () เป็นซิงเกิลภาษาญี่ปุ่นที่ 17 ของโบอาในรูปแบบแม็กซี่ซิงเกิลของ  วางจำหน่ายเมื่อวันที่ 23 พฤศจิกายน พ.ศ. 2548  ซิงเกิลดะกิชิเมะรุเป็นหนึ่งในซิงเกิลที่มียอดขายน้อยที่สุดของโบอา  แต่ก็มียอดขายมากกว่าซิงเกิลที่แล้วอย่างmake a secret  ซึ่งซิงเกิลนี้เปิดสัปดาห์แรกในอันดับที่ 9 ของออริกอนชาร์ต  และมียอดขายรวม 58,436 แผ่น  

เพลงดะกิชิเมะรุ เป็นเพลงประกอบรายการ "สปอร์ตอุรุกุสึ" ในช่วงเดือนพฤศจิกายนถึงธันวาคม พ.ศ. 2548  ทางช่องนิปปอนทีวี  และนอกจากนี้ยังเป็นเพลงโฆษณาของ music.jp อีกด้วย

มิวสิกวีดีโอเพลงดะกิชิเมะรุเป็นธีมของไนท์คลับในตอนกลางคืน  โดยมีรถยนต์ Lotus Elise เป็นพาหนะคู่ใจของโบอาในมิวสิกวีดีโอ  ซึ่งคล้ายคลึงกับมิวสิกวีดีโอเพลง Seven ของมิกะ นาคาชิมะ

## รายชื่อเพลง

# 抱きしめる 
# Before you said goodbye to me 
# 抱きしめる (TV MIX) 
# Before you said goodbye to me (TV MIX) 

## การแสดงสด
* 18 พฤศจิกายน พ.ศ. 2548 - NHK「POP JAM」
* 21 พฤศจิกายน พ.ศ. 2548 - CX「HEY! HEY! HEY!」
* 21 พฤศจิกายน พ.ศ. 2548 - YTV/NTV「ベストヒット歌謡祭2005」
* 25 พฤศจิกายน พ.ศ. 2548 - ANB「MUSIC STATION」
* 25 พฤศจิกายน พ.ศ. 2548 - NTV「Music Fighter」
* 27 พฤศจิกายน พ.ศ. 2548 - Melodix
* 1 ธันวาคม พ.ศ. 2548  - TBS「Utaban」
* 2 ธันวาคม พ.ศ. 2548  - NTV「Music Fighter」
* 23 ธันวาคม พ.ศ. 2548 -「Music Station 20th anniversary celebration special pro SUPER LIVE 2005」TV Asahi
* 31 ธันวาคม พ.ศ. 2548 - 「56th NHK Khohaku」

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของโบอา
ไอล์ออฟแมน

**ไอล์ออฟแมน** (, ; , ) เป็นดินแดนอาณานิคมปกครองตนเองของสหราชอาณาจักร ตั้งอยู่ในเขตทะเลไอริช (Irish Sea) ในบริเวณศูนย์กลางของหมู่เกาะบริเตน (British Isles) ประมุขแห่งรัฐคือสมเด็จพระเจ้าชาลส์ที่ 3 แห่งสหราชอาณาจักร ในฐานะเจ้าครองนครแห่งแมนน์ (ลอร์ดออฟแมนน์ - Lord of Mann) โดยมีข้าหลวงทำหน้าที่เป็นผู้สำเร็จราชการแทนพระองค์  ไอล์ออฟแมนนี้ไม่ได้เป็นดินแดนส่วนหนึ่งของสหราชอาณาจักรบริเตนใหญ่และไอร์แลนด์เหนือ แต่กิจการด้านการต่างประเทศ การป้องกันดินแดน และการบริหารระบบธรรมาภิบาลระดับสูงสุด (ultimate good-governance) ของไอล์ออฟแมนอยู่ในความรับผิดชอบของรัฐบาลสหราชอาณาจักร

## หมายเหตุ

## อ้างอิง

## แหล่งข้อมูลอื่น
* 
* 
* 
* 
* 
* Isle of Man News
* Information on the work and duties of Members of the House of Keys
* Images of the Isle of Man at the English Heritage Archive

หมวดหมู่:อดีตอาณานิคมของนอร์เวย์
หมวดหมู่:เกาะในสหราชอาณาจักร
อ
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:บริติชไอลส์
หมวดหมู่:เกาะแมน
เจนนิเฟอร์

**เจนนิเฟอร์** () อาจหมายถึง

;ชื่อบุคคล
* เจนนิเฟอร์ ลอว์เรนซ์ - นักแสดงชาวอเมริกัน
* เจนนิเฟอร์ อนิสตัน - นักแสดงชาวอเมริกัน
* เจนนิเฟอร์ ฮอว์กินส์ - นางแบบและนางงามจักรวาล 2004 ชาวออสเตรเลีย
* เจนนิเฟอร์ โลเปซ - นักร้องและนักแสดงชาวอเมริกัน
* เจนนิเฟอร์ เฮล - นักพากย์สัญชาติอเมริกัน 
* เจนนิเฟอร์ คอนเนลลี - นักแสดงชาวอเมริกัน
* เจนนิเฟอร์ คิ้ม - นักร้อง นักเขียน และนักอ่านโฆษณาชาวไทย
* เจนนิเฟอร์ ฮัดสัน - นักแสดง นักร้อง และนางแบบชาวอเมริกัน
* เจนนิเฟอร์ การ์เนอร์ - นักแสดงชาวอเมริกัน
* เจนนิเฟอร์ โปลิตานนท์ - นักร้องและนักแสดงชาวไทย
* เจนนิเฟอร์ เลิฟ ฮิววิต - นักร้องและนักแสดงชาวอเมริกัน
* เจนนิเฟอร์ ลี - ผู้กำกับการแสดงชาวอเมริกัน

;ตัวละคร
* เจนนี เวกแมน - ตัวการ์ตูนที่เป็นหุ่นยนต์สาวจากเรื่อง จักรกลสาวใส ใจวัยทีน
ข้าหลวงใหญ่ผู้ลี้ภัยแห่งสหประชาชาติ

thumb|หีบห่อของยูเอ็นเอชซีอาร์ที่บรรจุเต็นท์ ผ้าใบกันน้ำ และมุ้งกันยุง ในดาดาบ ประเทศเคนยา เมื่อ 11 ธันวาคม 2006 หลังเกิดอุทกภัยครั้งใหญ่

**สำนักงานข้าหลวงใหญ่ผู้ลี้ภัยแห่งสหประชาชาติ** () เป็นโครงการของสหประชาชาติ ทำหน้าที่คุ้มครองผู้ลี้ภัย ชุมชนที่ถูกบังคับย้ายถิ่น และบุคคลไร้รัฐ รวมถึงอนุเคราะห์ให้ได้รับการส่งกลับประเทศเดิมด้วยความสมัครใจ การรวมเข้ากับท้องถิ่นอื่น หรือการตั้งรกรากใหม่ในประเทศที่สาม

สำนักงานก่อตั้งขึ้นใน ค.ศ. 1950 โดยเป็นผลมาจากสงครามโลกครั้งที่สอง มีกองบัญชาการอยู่ในเจนีวา สวิตเซอร์แลนด์ และเป็นสมาชิกกลุ่มพัฒนาของสหประชาชาติ สำนักงานได้รับรางวัลโนเบลสาขาสันติภาพสองครั้ง คือ ใน ค.ศ. 1954 และ 1981 ทั้งได้รับรางวัลพรินซ์ออฟแอสตูเรียสสาขาความร่วมมือระหว่างประเทศใน ค.ศ. 1991

## ประวัติ

## บุคคลที่เกี่ยวข้อง

## อ้างอิง

## แหล่งข้อมูลอื่น

* 
* 

หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:กลุ่มพัฒนาแห่งสหประชาชาติ
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์การที่ก่อตั้งในปี พ.ศ. 2486
หมวดหมู่:เจนีวา
แบรด

**แบรด** () อาจหมายถึง

;ชื่อบุคคล
* แบรด พิตต์ - นักแสดงชาวอเมริกัน
* แบรดี้ ฟินต้า - ผู้เข้าแข่งขันในเกม "เซอร์ไวเวอร์ วานูอะตู"
* แบรด เรนโฟร - นักแสดงและนักดนตรีชาวอเมริกัน
* แบรดลีย์ โจเซฟ - นักประพันธ์เพลง นักเปียโน นักคีย์บอร์ด นักเรียบเรียงดนตรี และศิลปินดนตรีชาวสหรัฐอเมริกา
* แบรดลีย์ คูเปอร์ - นักแสดงชาวอเมริกัน

;การ์ตูนและเกม
* แบรด คาร์บังเคิล - ตัวละครจากแอนิเมชันเรื่อง "จักรกลสาวใส ใจวัยทีน"
* แบรด วิกเกอร์ - ตัวละครจากเกมที่เป็นคนขับเฮลิคอปเตอร์ของทีมอัลฟ่าจากเกม "ผีชีวะ"
* แบรด เบิร์นส์ - ตัวละครจากเกม Virtua Fighter
ก้านกล้วย (แก้ความกำกวม)

**ก้านกล้วย** อาจหมายถึง
* ก้านกล้วย - ส่วนหนึ่งของต้นกล้วย
* ก้านกล้วย 1 - ภาพยนตร์แอนิเมชันอิงประวัติศาสตร์เรื่อง ก้านกล้วย (Khan Kluay) ซึ่งสร้างจากเหตุการณ์การเสียกรุงศรีอยุธยาครั้งที่หนึ่ง - สงครามยุทธหัตถี
* ก้านกล้วย 2 - ภาพยนตร์แอนิเมชันอิงประวัติศาสตร์ ภาคต่อของ *ก้านกล้วย* สร้างจากเหตุการณ์การบุกหงสาวดี
* ก้านกล้วยผจญภัย - การ์ตูนซีรีส์ทางโทรทัศน์เป็นภาคแยกจากภาพยนตร์ เล่าเรื่องราวของก้านกล้วยวัยเด็กในหมู่บ้านหินขาว ที่ออกผจญภัยกับชบาแก้วและเพื่อน ๆ เพื่อตามหาแม่ และต้องหนีการไล่ล่าจาก เสือเจ้าป่า งูยักษ์ และอีแร้งจอมโหด
* ก้านกล้วย (แฟรนไชส์) - แฟรนไชส์ภาพยนตร์แอนิเมชันอิงประวัติศาสตร์ มีทั้งภาพยนตร์ 2 ภาค ซีรีส์ทางโทรทัศน์ชื่อก้านกล้วยผจญภัย ตุ๊กตา ของเล่น สมุดระบายสี และวิดีโอเกม
* ก้านกล้วย (ตัวละคร) - ตัวเอกของภาพยนตร์แอนิเมชันสามมิติ "ก้านกล้วย" เป็นช้างสีฟ้าตัวกลม ที่กล้าหาญและรักครอบครัว
อัมมาน

**อัมมาน** (;  **) เป็นเมืองหลวงของประเทศจอร์แดนและเป็นเมืองที่ใหญ่ที่สุดในประเทศจอร์แดน มีประชากรประมาณ 3 ล้านกว่าคน

## ภูมิศาสตร์
### ภูมิอากาศ




## เขตการปกครอง

thumb|ภาพถ่ายทางอากาศของอัมมาน 
thumb|วงเวียนในอัมมาน
thumb|right|ถนนหน้าโรงภาพยนตร์สายรุ้ง

## การคมนาคม
ท่าอากาศยานที่ใหญ่ที่สุดในอัมมาน คือ ท่าอากาศยานนานาชาติควีนอัลเลีย ห่างจากอัมมานไปทางใต้  เป็นท่าอากาศยานหลักในประเทศจอร์แดน ท่าอากาศยานนี้มีทั้งหมด 3 อาคาร อาคารผู้โดยสาร 2 แห่งและอาคารสินค้า 1 แห่ง ในปี ค.ศ. 201 มีผู้โดยสารมาใช้บริการถึง 5.8 คน ปัจจุบันอยู่ระหว่างสร้างส่วนต่อขยายอาคารผู้โดยสารใหม่ โดยมีงบประมาณ $700M ซึ่งจะรับรองผู้โดยสารได้มากกว่า 12 ล้านคน

ท่าอากาศยานอัมมานซิวิล เป็นท่าอากาศยานอีกแห่งที่ใช้รับรองผู้โดยสารในประเทศ

## เศรษฐกิจ
อัมมานเป็นศูนย์กลางทางเศรษฐกิจหลักของประเทศจอร์แดน ตั้งแต่ การบุกครองอิรัก พ.ศ. 2546 ธุรกิจทั้งหมดได้ไหลเวียนสู่อัมมาน และท่าอากาศยานนานาชาติควีนอัลเลีย ก็เป็นจุดศูนยกลางของนักเดินทางชาวต่างชาติ สายการบินทั้งหมดมีที่ทำการที่อัมมาน

นอกจากนี้ อัมมานยังเป็นแหล่งนำเข้ายาที่ใหญ่ที่สุดเป็นอันดับที่ 5 ของโลก มีคนไข้ชาวต่างชาติ 250,000 คน มีรายได้ 1 พันล้านดอลลาร์ต่อปี

## การศึกษา

## วัฒนธรรม
### อาหาร
*[[เดอะนิวยอร์กไทมส์]]* ได้กล่าวถึงอาหารอัมมานในตอนหนึ่งว่า

## กีฬา
กีฬาที่นิยมเล่นกันคือ ฟุตบอล และมีนักกีฬาที่มีชื่อเสียงหลายคน อาทิเช่น Al-Wehdat และ Al-Faisaly

## สื่อ
หนังสือพิมพ์ที่นิยมวางขายในอัมมาน ได้แก่ *Alghad*, *Ad-Dustour*, และ *The Jordan Times*.

## สถานที่สำคัญ
* ย่านกลางเมือง
* เทือกเขาซิตาเดล
* ฟอรูงและโรงละครโรมัน

## เมืองพี่น้อง

## อ้างอิง

หมวดหมู่:เมืองหลวงในทวีปเอเชีย
หมวดหมู่:เมืองหลวงทางวัฒนธรรมของอาหรับ
หมวดหมู่:ประเทศจอร์แดน
หมวดหมู่:ลิแวนต์
ชัยมงคล 7 ประการ

**ชัยมงคล 7 ประการ** เป็นหลักความเชื่อของชาวจังหวัดเชียงใหม่ในสมัยโบราณ ในการสร้างเมืองเชียงใหม่ ซึ่งชัยมงคล 7 ประการนี้หมายถึง สิ่งซึ่งเป็นมงคลต่อการสร้างเมือง 7 ประการ ซึ่งผู้สร้างเมืองเชียงใหม่ ซึ่งก็คือพญามังราย เชื่อว่าสิ่งมงคลทั้ง 7 ประการนี้จะเป็นผลดีต่อการสร้างเมืองเชียงใหม่ ซึ่งจะนำมาสู่ความเจริญรุ่งเรืองและความอุดมสมบูรณ์ของบ้านเมือง ซึ่งหลักชัยมงคล 7 ประการนี้ ได้ปรากฏอยู่ในตำนานพื้นเมืองเชียงใหม่ ดังนี้

“ ...อันแต่ก่อนเราได้ยินสืบมาว่ากวางเผือกสองตัวแม่ลูกลุกแต่ป่าใหญ่หนเหนือมาอยู่ชัยภูมิที่นี้ คนทั้งหลายย่อมกระทำบุชาเป็นชัยมงคลปฐมก่อนแลอันหนึ่งว่าฟานเผือกสองตัวแม่ลูกมาอยู่ชัยภูมิที่นี้รบหมา หมาทั้งหลายพ่ายหนีบ่อาจจัดตั้งได้สักตัว เป็นชัยมงคลถ้วนสอง อันหนึ่งเล่าเราทั้งหลายได้หันหนูเผือกกับบริวาร  4 ตัว ออกมาแต่ชัยภูมิที่นี้ เป็นชัยภูมิถ้านสาม อันหนึ่งภูมิฐานที่เราจัดตั้งเวียงนี้ สูงวันตกหลิ่งมาออก เป็นชัยภูมิถ้วนสี่ อันหนึ่งอยู่ที่นี้ หันน้ำตกแต่อุชอปัตตาดอยสุเทพ มาเป็นแม่น้ำไหลขึ้นหนเหนือ แล้วไหลดะไปหนวันออกแล้วไหลไปใต้ แล้วไหลไปวันตกเกี้ยวเวียงกุมกาม แม่น้ำนี้เป็นนครคุณเกี้ยวเมือง อันเป็นชัยมงคลถ้วนห้า แม่น้ำนี้ไหลแต่ดอยมาที่ขุนน้ำ ได้ชื่อว่าแม่ข่า ไหลเมื่อวันออกแล้วไหลไปใต้เทียบข้างแม่น้ำปิง ได้ชื่อว่าแม่โถต่อเท่าบัดนี้แล อันหนึ่งหนองใหญ่มีวันออกเฉียงเหนือแห่งชัยภูมิ ได้ชื่อว่าอิสาเนราชบุรี ว่าหนองใหญ่หนอิสานท้าวพระยาต่างประเทศจักมาบูชาสักการะมากนัก เป็นชัยมงคลถ้วนหกแล อันหนึ่งน้ำระมิงคืไหลมาแต่อ่างสรงอันพระพุทธเจ้า เมื่อยังทรมาน ได้มาอาบในดอยอ่างสรง ไหลมาออกเป็นขุนน้ำแม่ระมิงค์ ภายวันออกเวียง เป็นชัยมงคลถ้วนเจ็ดแล...”

จะเห็นได้ว่าชัยมงคลทั้ง 7 ประการที่ได้กล่าวไว้ในตำนานนั้นมักจะเกี่ยวข้องกับเรื่องของลักษณะทางภูมิประเทศ ซึ่งจะเห็นได้ชัดในประการหลังตั้งแต่ชัยมงคลประการที่สี่เป็นต้นไป มีการกล่าวถึงลักษณะทางภูมิประเทศที่เป็นปัจจัยสำคัญในการสร้างเมืองเชียงใหม่ อันได้แก่ ประการที่สี่ ที่กล่าวถึงลักษณะการลาดเอียงของพิ้นที่ที่ลาดเอียงจากทิศตะวันตกสู่ทิศตะวันออก ซึ่งเป็นลักษณะที่ดีต่อการระบายน้ำโดยธรรมชาติ นอกจากนี้ชัยมงคลข้อที่กล่าวว่ามีแม่น้ำปิงอยู่ทางทิศตะวันออกของเมืองที่เป็นแหล่งน้ำขนาดใหญ่ เส้นทางคมนาคมที่จะติดต่อกับดินแดนทางทิศเหนือและทิศใต้ของเชียงใหม่ และยังเป็นปราการธรรมชาติที่จะคุ้มครองเมืองจากศัตรูที่จะมาจากทิศตะวันออก และหนองน้ำใหญ่ในชัยมงคลประการที่หก ซึ่งเป็นทั้งแหล่งน้ำและพื้นที่รับน้ำในคราวน้ำหลากได้เป็นอย่างดี

## อ้างอิง

*ดวงจันทร์  เจริญเมือง.  (2541).  เมืองและการผังเมืองในประเทศไทย : กรณีเมืองเชียงใหม่.  เชียงใหม่: ศูนย์ศึกษาปัญหาเมืองเชียงใหม่และกลุ่มมังราย
*ณัฐกานต์ ลิ่มสถาพร.  (2544).  เชียงใหม่หัวใจล้านนา.  กรุงเทพฯ: ภัคธรรศ

หมวดหมู่:ความเชื่อไทย
ภาษาฮานี

**ภาษาฮานี** (ฮานี: *Haqniqdoq* หรือ **; ; ) เป็นภาษาของชาวโลโลหรือยิ อยู่ในตระกูลภาษาย่อยทิเบต-พม่า มีผู้พูดในจีน ลาว พม่าและเวียดนามมีผู้พูดทั้งหมด 449,261 คน พบในพม่า 200,000 คน (พ.ศ. 2534) ทางภาคตะวันออกของรัฐฉาน พบในจีน 130,000 คน (พ.ศ. 2533) ในสิบสองปันนา พบในลาว 58,000 คน (พ.ศ. 2538) ในหลวงน้ำทา และพงสาลี พบในไทย 60,000 คน (พ.ศ. 2541) ในจังหวัดเชียงใหม่ เชียงราย แม่ฮ่องสอน  พบในเวียดนาม 1,261 คน (พ.ศ. 2538) ในจังหวัดเกวียงบิญและเกวียงตรีที่อยู่ใกล้ชายแดนลาว จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล เรียงประโยคแบบประธาน-กรรม-กริยา ผู้พูดส่วนใหญ่นับถือศาสนาคริสต์

## อ้างอิง

## บรรณานุกรม

* 
* 
* 
* 
* 

## แหล่งข้อมูลอื่น
* Hani language recordings at GlobalRecordings.net
* Hani–Japanese wordlist with comparison with related languages 

ฮานี
ฮานี
ฮานี
ฮานี
ฮานี
ภาษาลาดัก

**ภาษาลาดัก** (; La-dwags skad) หรือ**ภาษาโภติ** หรือที่นักภาษาศาสตร์เรียกว่า**ภาษาทิเบตโบราณตะวันตก** เป็นภาษาหลักของชาวลาดักในรัฐชัมมูและกัษมีระ และใช้พูดในบัลติสถาน ภาษาลาดักใกล้เคียงกับภาษาทิเบต ชาวลาดักเองก็มีวัฒนธรรมหลายอย่างใกล้ชิดกับชาวทิเบต รวมทั้งนับถือศาสนาพุทธแบบทิเบตด้วย อย่างไรก็ตาม ภาษาลาดักกับภาษาทิเบตกลางไม่สามารถเข้าใจกันได้ แม้ว่าจะมีการเขียนที่ถ่ายทอดมาจากภาษาทิเบตโบราณ มีผู้พูดภาษาลาดักในอินเดีย 200,000 คน และอาจจะมีอีกราว 12,000 คนในทิเบตที่อยู่ภายใต้การปกครองของจีน  สำเนียงย่อยหลายสำเนียง ส่วนใหญ่ไม่มีวรรณยุกต์ ยกเว้นสำเนียงสโตตสกัตและสำเนียงลาดักบนที่มีวรรณยุกต์เหมือนภาษาทิเบตกลาง  

## อักษร
ภาษาลาดักเขียนด้วยอักษรทิเบต โดยชาวลาดักจะออกเสียงตรงตามตัวอักษรและออกเสียงอุปสรรค ปัจจัย อักษรนำที่มักจะไม่ออกเสียงในภาษาทิเบตสำเนียงอัมโด คาม อู่จั้งและลาซา แนวโน้มการออกเสียงแบบนี้ ยังพบในภาษาบัลติอีกด้วย ตัวอย่างเช่น sta 'ขวาน ' ภาษาทิเบตออกเสียงเป็น [ta] แต่ภาษาลาดักยังออกเสียงเป็น [sta] ’bras 'ข้าว' ภาษาทิเบตออกเสียงเป็น[dre]  ส่วนชาวลาดักออกเสียงเป็น [dras] การถอดเป็นอักษรโรมันใช้วิธีการเดียวกับภาษาฮินดี

## อ้างอิง

## แหล่งข้อมูลอื่น

*A. H. Francke 1901 A Sketch of Ladakhi Grammar*Journal of the Royal Asiatic Society of Bengal* 70.1 

ลาดัก
ลาดัก
ภาษาเอา

**ภาษาเอา** เป็นภาษากูกี-ชีน-นาคา ที่อยู่ในตระกูลภาษาย่อยทิเบต-พม่า พูดโดยชาวเอาในรัฐนาคาแลนด์ทางตะวันออกเฉียงเหนือของอินเดีย มีผู้พูดราว 141,000 คน (Gordon, 2005) สำเนียงที่สำคัญมี 2 สำเนียงคือ
* สำเนียง ชุงลี แบ่งได้อีก 2 สำเนียงคือ ชุงลี และทรานส์-ดิขุ
* สำเนียงมอกเซน แบ่งได้อีก 2 สำเนียงคือ มอกเซน และชังกี
thumb|left|ตำแหน่งรัฐนาคาแลนด์ แสดงด้วยสีเข้ม
ผู้พูดสำเนียงชังกี มี  60 % ของชาวเอาทั้งหมด เป็นสำเนียงที่ได้รับอิทธิพลจากมิชชันนารี สำเนียงชุงลีเป็นสำเนียงที่มีการสอนในโรงเรียน สำเนียงมอกเซนใช้พูดส่วนใหญ่ทางตะวันตกของเขตเอาและใกล้เคียงกับสำเนียงชังกี การพูดในแต่ละหมู่บ้านจะมีเอกลักษณ์ที่แตกต่างกัน

## อ้างอิง

* Gordon, Raymond G., Jr. (Ed.). (2005). Ethnologue: Languages of the world (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com)

หมวดหมู่:ภาษาในประเทศอินเดีย
ภาษาบาฮิง

**ภาษาบาฮิง** หรือ**ภาษารุมคาลี** มีผู้พูด 2,765 คน (2544) โดยชาวบาฮิงในตำบลโอขัลธุลกะ ประเทศเนปาล อยู่ในภาษากลุ่มกิรันตี ผู้ศึกษาภาษานี้คือ Brian Houghtun ซึ่งเขาได้บรรยายไว้ว่า ภาษานี้มีระบบกริยาที่ซับซ้อน ระบบสระยากสำหรับผู้พูดภาษาอื่น

บาฮิง
มูลค่าความเสี่ยง

**มูลค่าความเสี่ยง** () หมายถึง ผลขาดทุนต่ำสุดที่เกิดจากการลงทุนในหลักทรัพย์เป็นระยะเวลาหนึ่ง โดยผู้ลงทุนอาจประสบผลขาดทุนมากกว่ามูลค่าความเสี่ยงได้ แต่โอกาสที่จะเกิดขึ้นมีน้อยมาก

## วิธีการคำนวณมูลค่าความเสี่ยง
การคำนวณมูลค่าความเสี่ยงทำได้หลายวิธีด้วยกัน ซึ่งแต่ละวิธีมีข้อดีข้อเสียทีแตกต่างกัน
# Standardized Approach เป็นวิธีที่มีสูตรการคำนวณสำเร็จทำให้ใช้งานง่าย ต้นทุนต่ำ แต่ตัวแบบจำลองมีข้อจำกัดบางอย่าง เช่น มีสมมติฐานว่าอัตราผลตอบแทนของสินทรัพย์ที่วิเคราะห์ต้องมีการแจกแจงแบบปกติ ซึ่งในความเป็นจริงแล้วการแจกแจงของอัตราผลตอบแทนของหลักทรัพย์อาจไม่เป็นไปตามข้อสมมติฐานได้
#  Historical Simulation เป็นวิธีที่ลดข้อบกพร่องเรื่องสมมติฐานของ Standardized Approach ด้วยการวิเคราะห์ความเสี่ยงจากข้อมูลจริงที่เกิดขึ้นในอดีต ทำให้วิธีนี้ต้องอาศัยฐานข้อมูลจำนวนมากเพื่อใช้ในการวิเคราะห์
# Monte Carlo Simulation เป็นวิธีที่ลดข้อบกพร่องของ  Standardized Approach และ Historical Simulation แต่เนื่องจากวิธีนีต้องใช้เทคโนโลยี และความรู้ที่สูงขึ้น ส่งผลให้ต้นทุนที่เกิดขึ้นย่อมสูงขึ้นด้วย

## อ้างอิง

* อัญญา ขันธวิทย์. 2547. การวิเคราะห์ความเสี่ยงจากการลงทุนในหลักทรัพย์. ตลาดหลักทรัพย์แห่งประเทศไทย
* Jorion, P.,Value at Risk: The New Benchmark for Managing Financial Risk

หมวดหมู่:การลงทุน
กรมเชื้อเพลิงธรรมชาติ

**กรมเชื้อเพลิงธรรมชาติ** () เป็นหน่วยงานระดับกรมของกระทรวงพลังงาน มีหน้าที่หลักในภารกิจสำคัญด้านพลังงาน ดำเนินงานตั้งแต่ปี 2545 เป็นองค์กรหลักในการบริหารจัดการ การจัดหาและจัดการแหล่งเชื้อเพลิงธรรมชาติ เพื่อสร้างและรักษาความมั่นคงทางพลังงานของประเทศ

## ประวัติ
กรมเชื้อเพลิงธรรมชาติ จัดตั้งขึ้นตามนโยบายการปฏิรูประบบราชการของรัฐบาลตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชบัญญัติปรับปรุงกระทรวง ทบวง กรม พ.ศ. 2545 ซึ่งประกาศในราชกิจจานุเบกษา ฉบับกฤษฎีกา เล่มที่ 119 ตอนที่ 99 ก ลงวันที่ 2 ตุลาคม 2545 โดยมีผลบังคับใช้เมื่อวันที่ 3 ตุลาคม 2545 ส่งผลให้กรมเชื้อเพลิงธรรมชาติ สังกัดกระทรวงพลังงาน มีฐานะเป็นหน่วยงานหลักที่เป็นแกนนำในการส่งเสริม และเร่งรัดการสำรวจและพัฒนาแหล่งเชื้อเพลิงธรรมชาติในประเทศ และส่งเสริมความร่วมมือด้านการสำรวจและพัฒนาแหล่งเชื้อเพลิงธรรมชาติ กับประเทศเพื่อนบ้าน เพื่อสร้างและรักษาความมั่นคงทางพลังงานของประเทศอย่างมีประสิทธิภาพและยั่งยืน

ก่อนที่จะมีการปฏิรูประบบราชการเมื่อปี พ.ศ. 2545 กรมเชื้อเพลิงธรรมชาติเป็นหน่วยงานระดับกองมีหน้าที่หลักในภารกิจสำคัญด้านพลังงานของกรมทรัพยากรธรณี กระทรวงอุตสาหกรรม การเปลี่ยนแปลงในครั้งนั้นทำให้มีกรมใหม่เกิดขึ้นอีก 2 กรม ได้แก่ กรมทรัพยากรน้ำบาดาล และกรมอุตสาหกรรมพื้นฐานและการเหมืองแร่

## อำนาจหน้าที่
กรมเชื้อเพลิงธรรมชาติ มีหน้าที่บริหารจัดการในการให้สัมปทานการสำรวจ การผลิต การเก็บ รักษา การขนส่ง การขาย และการจำหน่ายปิโตรเลียม วิเคราะห์ วิจัย ประเมินศักยภาพ ปริมาณสำรอง และพัฒนาแหล่งเชื้อเพลิงธรรมชาติ พิจารณาสิทธิ ประสาน และอำนวยความสะดวกแก่ผู้ประกอบการให้เป็นไปตามกฎหมายและข้อผูกพันต่อรัฐ จัดเก็บค่าภาคหลวง และผลประโยชน์อื่นใดจากปิโตรเลียม ปฏิบัติงานด้านวิชาการ กำหนดมาตรฐานการดำเนินงานความปลอดภัย และสิ่งแวดล้อมในการประกอบกิจการปิโตรเลียม วิเคราะห์ และจัดทำแผนการดำเนินงาน การพัฒนาแหล่งและจัดการแหล่งปิโตรเลียม กำหนดแนวทางการจัดหา และพัฒนาแหล่งปิโตรเลียม และติดตามประเมินผลการดำเนินงาน ประสานความร่วมมือในการสำรวจและพัฒนาแหล่งปิโตรเลียมในพื้นที่พัฒนาร่วม พื้นที่คาบเกี่ยวระหว่างประเทศ และประเทศอื่น ประมวลผล และบริหารจัดการข้อมูลปิโตรเลียม ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวง หรือคณะรัฐมนตรีมอบหมาย

## อ้างอิง

## แหล่งข้อมูลอื่น
* เว็บไซต์กรมเชื้อเพลิงธรรมชาติ

เชื้อเพลิงธรรมชาติ
หมวดหมู่:ปิโตรเลียม
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตจตุจักร
พระคะแนน

**พระคะแนน** หมายถึง พระเครื่องขนาดเล็กใช้เป็นสิ่งกำหนดนับจำนวนพระเครื่องที่สร้างขึ้น เช่น เมื่อสร้างพระเครื่องครบ 100 องค์ ก็มีพระคะแนน 1 องค์

พระคะแนนจึงจัดสร้างขึ้นเพื่อใช้เป็นจำนวนนับพระ จำนวนพระคะแนนในการสร้างแต่ละครั้งจึงมีจำนวนน้อยกว่าพระปกติ และที่มักจัดสร้างให้มีขนาดเล็ก เพื่อให้เกิดความแตกต่างอย่างชัดเจน ปัจจุบันการจัดสร้างพระคะแนนอาจไม่แพร่หลายมากนัก เนื่องด้วยกลวิธีในการผลิตพระแตกต่างจากสมัยก่อน

## อ้างอิง

คะแนน
หมวดหมู่:พระเครื่อง
รายชื่อจังหวัดภาคใต้ของประเทศไทยเรียงตามผลิตภัณฑ์มวลรวมภายในจังหวัด

นี่คือ**รายชื่อจังหวัดภาคใต้ของประเทศไทยเรียงตามผลิตภัณฑ์มวลรวมภายในจังหวัด** (GPP)''' (ข้อมูลวันที่ 31 ธันวาคม ของทุกปี) ข้อมูลจาก สำนักงานสถิติแห่งชาติ หน่วยเป็น ล้านบาท
รายชื่อจังหวัดของประเทศไทยเรียงตามผลิตภัณฑ์มวลรวมภายในจังหวัด
## รายชื่อ

## ดูเพิ่ม
* จังหวัดในประเทศไทย

หมวดหมู่:รายชื่อเกี่ยวกับจังหวัดของประเทศไทย
รายชื่อมณฑลของประเทศจีนเรียงตามผลิตภัณฑ์มวลรวมในประเทศ

นี่คือ **รายชื่อมณฑลของจีนเรียงตามผลิตภัณฑ์มวลรวมในประเทศ**

ข้อมูลเฉพาะจีนแผ่นดินใหญ่เรียงตามค่าจีดีพีต่อประชากร
อ็องกอร์ (อิลดีโว)

***อ็องกอร์*** () เป็นการแสดงคอนเสิร์ตกลางแจ้ง บันทึกที่  Teatro Clásico Mérida ประเทศสเปน เมื่อปี พ.ศ. 2548 และวางจำหน่ายเมื่อวันที่ 24 มกราคม พ.ศ. 2549

## รายการในแผ่นดีวีดี
***คอนเสิร์ต**

#Si Tu Me Amas 
#Isabel 
#O Holy Night 
#Heroe 
#All By Myself (Solo Otra Vez) 

***ส่วนพิเศษ**

#สารคดีความเป็นมาวงอิล ดิโซ่
#Regresa A Mi (Unbreak My Heart) (มิวสิกวิดีโอ) 
#Mama (มิวสิกวิดีโอ)

หมวดหมู่:อิลดีโว
หมวดหมู่:ดีวีดี
ไลฟ์แอตเดอะกรีกเธียเตอร์

***ไลฟ์แอดเดอะกรีกเธียเตอร์*** () คือดีวีดีบันทึกการแสดงสดของอิลดีโว เป็นส่วนหนึ่งของคอนเสิร์ตทัวร์ของอิลดีโวประจำปี ค.ศ. 2006 ดีวีดีนี้บันทึกการแสดงที่โรงละครเดอะกรีกเธียเตอร์ เมื่อวันที่ 27 มิถุนายน พ.ศ. 2549 ในลอสแอนเจลิส รัฐแคลิฟอร์เนียคอนเสิร์ตครั้งนี้รวบรวมเพลงจากทั้งอัลบั้มแรกของพวกเขา *[[อิลดีโว (อัลบั้ม)|อิลดิโว่]]* และอัลบั้ม *[[อังโกร่า]]*

นอกจากวิดีโอบันทึกการแสดงสดแล้ว ยังมีโบนัส มิวสิกวิดีโอเพลง "เดอะไทม์ออฟอาวเวอร์ไลฟ์" พร้อมบทสนทนาของอิลดีโวถึงการจัดคอนเสิร์ตอีกด้วย

## รายชื่อเพลง
*คอนเสิร์ต
# Unbreak My Heart (Regresa A Mi) 
# All By Myself (Solo Otra Vez) 
# Passera 
# Isabel 
# Nella Fantasia 
# Rejoice 
# Pour Que Tu M'aimes Encore 
# I Believe In You (Je Crois En Toi) 
# Unchained Melody (Senza Catene) 
# Everytime I Look At You 
# Si Tu Me Amas 
# Feelings 
# Mama 
# Somewhere 
# Heroe 
# My Way (A Mi Manera) 

*DVD Extras:
# music video ‘The Time of Our Lives’ ( English, German and International versions.)

# Up Close And Personal at the Greek
A year in the life of Il Divo as they reflect on their first world tour. More number 1’s and what the future has to hold

หมวดหมู่:อิลดีโว
หมวดหมู่:ดีวีดี
ระดับเชาวน์ปัญญา

**ระดับเชาวน์ปัญญา** หรือ **ไอคิว** (IQ ย่อจาก intelligence quotient) หมายถึง ความฉลาดทางเชาวน์ปัญญา  การคิด การใช้เหตุผล การคำนวณ การเชื่อมโยง ไอคิว เป็นศักยภาพทางสมองที่ติดตัวมาแต่กำเนิด เปลี่ยนแปลงแก้ไขได้ยาก ไอคิว สามารถวัดออกมาเป็นค่าสัดส่วนตัวเลขที่แน่นอนได้

## คำอื่นที่ใช้
นอกจากคำว่าไอคิวที่นิยมใช้ทับศัพท์ภาษาอังกฤษแล้วในทางประชากรศาสตร์ว่า "ผลการแสดงสติปัญญา" หรือ "ระดับปัญญา"

## การวัดไอคิว
การวัดไอคิว เกิดขึ้นครั้งแรกในปีค.ศ.1905 โดยนักจิตวิทยาชาวฝรั่งเศสที่ต้องการแยกบุคคลปัญญาอ่อนออกจากคนปกติ เพื่อจะได้จัดการศึกษาให้อย่างเหมาะสม โดยใช้การเปรียบเทียบระหว่างความสามารถที่ควรจะเป็นกับอายุสมองแล้วคำนวณออกมาเป็นเปอร์เซ็นต์ 
ปัจจุบัน การวัดไอคิวมักใช้แบบทดสอบของเวสเลอร์ ที่เริ่มพัฒนามาตั้งแต่ปีค.ศ.1930 โดยอาศัยงานวิจัยของนักวิชาการและนักการทหาร เป็นกลุ่มข้อทดสอบทั้งหมด 11 กลุ่ม เป็นกลุ่มที่ต้องใช้ภาษาโต้ตอบ 6 กลุ่ม ไม่ต้องใช้ภาษาโต้ตอบ 5 กลุ่ม ดังนี้
# ข้อมูลทั่วไป เป็นคำถามเพื่อตรวจวัดความสนใจความรู้รอบตัว 
# ความคิด ความเข้าใจ 
# การคิดคำนวณ 
# ความคิดที่เป็นนามธรรม โดยให้หาความเหมือน 
# ความจำระยะสั้น โดยใช้การจำจากตัวเลข 
# ภาษาในส่วนของการใช้คำ 
# การต่อภาพในส่วนที่ขาดหายไป 
# การจับคู่โครงสร้าง โดยดูจากรูปร่างหรือลวดลาย 
# การเรียงลำดับภาพเหตุการณ์ต่าง ๆ 
# การต่อภาพเป็นรูป ด้วยการต่อจิ๊กซอว์ 
# การหาความสัมพันธ์ของตัวเลขและสัญลักษณ์ 

เนื่องจากไอคิวสามารถวัดออกมาเป็นตัวเลขได้ จึงมีผู้ให้ความสำคัญกับไอคิวมาโดยตลอด เด็กที่เรียนเก่ง จะมีแต่คนชื่นชม พ่อแม่ครูอาจารย์รักใคร่ ต่างจากเด็กที่เรียนปานกลางหรือเด็กที่เรียนแย่มักไม่ค่อยเป็นที่สนใจ หรือถูกดุว่า ทั้ง ๆ ที่เด็กเหล่านี้อาจจะมีความสามารถทางด้านอื่น เช่น ดนตรี กีฬา ศิลปะ เพียงแต่ไม่มีความถนัดเชิงวิชาการเท่านั้นเอง 

มาในช่วงหลัง ๆ ความเชื่อมั่นในไอคิวเริ่มสั่นคลอนเมื่อมีการตั้งข้อสังเกตเกี่ยวกับการวัด และความสำคัญของไอคิว จนในที่สุดเมื่อ 10 ปีที่ผ่านมาจึงยอมรับกันว่า แทัจริงแล้ว ในความเป็นจริง ชีวิตต้องการทักษะและความสามารถในด้านอื่น ๆ อีกมากมายที่นอกเหลือไปจากการจำเก่ง การคิดเลขเก่ง หรือการเรียนเก่ง ความสามารถเหล่านี้อาจจะช่วยให้คน ๆ หนึ่งได้เรียน ได้ทำงานในสถานที่ดี ๆ แต่คงไม่สามารถเป็นหลักประกันถึงชีวิตที่มีความสุขได้ 

ยกตัวอย่างเช่น งานวิจัยชิ้นหนึ่งในรัฐแมสซาซูเสท สหรัฐอเมริกาที่ศึกษาความสัมพันธ์ของไอคิวกับความสำเร็จในชีวิต โดยติดตามเก็บข้อมูลจากเด็ก 450 คน นานถึง 40 ปี พบว่าไอคิวมีความสัมพันธ์เพียงเล็กน้อยกับความสามารถในการทำงานได้ดีหรือกับการดำเนินชีวิต และพบว่าปัจจัยที่สามารถจะทำนายถึงความสำเร็จในด้านต่าง ๆ ของชีวิตได้ดีกว่า กลับเป็นความสามารถด้านต่าง ๆ ในวัยเด็กที่ไม่เกี่ยวข้องกับไอคิว เช่น ความสามารถในการจัดการกับความผิดหวัง การควบคุมอารมณ์ และการเข้ากับบุคคลอื่น ๆ ได้ดี 
ตัวอย่างงานวิจัยอีกเรื่องหนึ่ง คือการติดตามเก็บข้อมูลจากผู้ที่จบปริญญาเอกทางวิทยาศาสตร์ 80 คน ตั้งแต่ตอนที่ยังศึกษาอยู่ไปจนถึงบั้นปลายชีวิตในวัย 70 ปี พบว่า ความสามารถทางด้านอารมณ์และสังคมมีส่วนทำให้ประสบความสำเร็จในวิชาชีพและมีชื่อเสียงมากกว่าความสามารถทางเชาวน์ปัญญาหรือไอคิวถึง 4 เท่า

## ดูเพิ่ม
* ความฉลาดทางอารมณ์

## อ้างอิง

* 

หมวดหมู่:เชาวน์ปัญญา
หมวดหมู่:การวัดทางจิตวิทยา
หมวดหมู่:การทดสอบเชาวน์ปัญญา